**АНОТАЦИЯ**

**ТЕМА 4:**

**„ПРОИЗВОДСТВЕНИ МОЩНОСТИ И ИНДУСТРИАЛНИ ЗОНИ – ПРЕДИЗВИКАТЕЛСТВА И НЕОБХОДИМИ УСЛОВИЯ“**

Темата представя методиката за ефективно използване на потенциала за създаване на производствени мощности (за населени места в близост до големи градове), бизнес и индустриални зони, за подпомагането на стартиращи компании и технологични фирми. Описва начините за насърчаване на партньорствата между местната власт, бизнеса и гражданския сектор за постигането на общата им цел – подобряване на качеството на живот на територията на общината чрез насърчаване на икономическата активност. Тя дава рамката, чрез която да бъдат оползотворени наличните възможности за реализиране на местния потенциал в съответствие с нуждите и потребностите на територията, вкл. уязвимите групи и същевременно за насърчаване на заетостта чрез създаването на работни места.

В темата подробно са разгледани:

* Относимите нормативни актове, които общината следва да има предвид при привличането на инвеститори и във връзка със създаването на бизнес/индустриални зони, необходимите технологични стъпки (решения на Общинския съвет, отчуждителни процедури и други), възможни форми за управление (общинско дружество, общинско предприятие, смесени дружества) и др.
* План за действие – представяне на отделните етапи, отговорните институции/лица, примерни срокове, конкретни задачи за реализация на общински инициативи за развитие на местния бизнес и за привличането на външни инвеститори.
* Принципи и подходи за управление, определяне на цени, маркетинг на продукта/услугата, осигуряване на доставки и т.н., за реализацията на отделните дейности.
* Указания и препоръки към общинските администрации за реализацията на дейности, свързани с развитието на местната икономическа активност.
* Представяне на добри практики на общини от други европейски държави в съответната сфера.